ભારતના ઈતિહાસમાં પહેલી વાર સીબીઆઈએ પોતાના જ સ્પેશિયલ ડાયરેક્ટર સામે હૈદરાબાદમાં સ્થિત બિઝનેસમેન સતીષ બાબુ સનાની ફરિયાદ પર ષડયંત્ર રચવા અને ભ્રષ્ટાચારની કલમોમાં એફઆઈઆર નોંધાવી. તેની સામે અસ્થાનાએ દિલ્લી હાઈકોર્ટમાં અરજી આપી હતી પરંતુ હાઈકોર્ટે તપાસને રોકવાની મનાઈ કરી દીધી. આ મામલે એજન્સીએ પોતાના જ એક ડેપ્યુટી એસપી દેવેન્દ્ર કુમારની ધરપકડ પણ કરી હતી જેમને એક વિશેષ અદાલતે સાત દિવસના પોલિસ રિમાન્ડ પર મોકલી દીધા છે. સતીષ બાબુ સાથે જે પૂછપરછ સીબીઆઈ કરી રહી હતી તે મોઈન કુરેશી સાથેના તેમના સંબંધો અંગેની હતી. સતીષ બાબુનો દાવો છે કે તેમણે પોતાની સામે તપાસ રોકવા માટે ત્રણ કરોડની લાંચ આપી.